Løsgjengerloven

Løsgjengerloven var en norsk lov som trådte i kraft 1. august 1907 og rettet seg mot tre fenomener:

 Løsgjengere, i forarbeidene omtalt som «omstreifere», «fanter», «landstrykere» og «lediggjengere/ørkesløse».
 Betlere, det vil si personer som tigger.
 Drukkenskap, det vil si personer som ruser seg.

 Bakgrunn og justeringer 
Loven hadde særlig til formål å begrense omstreiferiet, som ble regnet som et stort samfunnsproblem. I Ot.prp. nr. 2 (1898–99) side 1 står det:

«Allerede forlængst har det været erkjendt, at Omstreifervæsenet og navnlig da det saakaldte Fantefolks Omstreiferi ikke alene er en Plage for mange Landdistrikter, hvis spredte Befolkning ofte formelig tyranniseres af de regelmæssig i større Følge optrædende Omstreifere, men ogsaa i sig selv indebærer en Fare for Retssikkerheden i Samfundet.»

 Opphevelse 
 Delvis opphevelse fram til 1995 
En rekke paragrafer ble i årenes løp opphevet og i en del tilfeller erstattet av annen lovgivning. I 1995 var lovens 30 paragrafer redusert til 12, og i praksis nesten opphevet. Første kapittel, «Om Løsgjengeri og Betleri», bestod da av 7 paragrafer (mot opprinnelig 15), mens andre kapittel, «Om Drukkenskap, Ansvar for Andres Beruselse m.v.», samme år var redusert fra 11 til 3 paragrafer. Tredje kapittel, «Forskjellige Bestemmelser» var redusert fra 4 paragrafer til 2.

 Endelig opphevelse 
Den 18. juni 2004 fremmet Inga Marte Thorkildsen fra Sosialistisk Venstreparti et dokument 8-forslag om å oppheve løsgjengerloven, og derigjennom forbudet mot tigging.Dokument 8:91 (2003–2004) Den 8. september 2005 ble forslaget behandlet av justiskomiteen på Stortinget under Kjell Magne Bondeviks andre regjering, og 9. september 2005 fremmet justisminister Odd Einar Dørum fra Venstre en odelstingsproposisjon hvor løsgjengerloven ble foreslått opphevet.Ot.prp. nr. 113 (2004–2005) Om lov om oppheving av løsgjengerloven og om endringer i straffeloven mv. (eget straffebud mot vold i nære relasjoner mv.), regjeringen.no, 9. september 2005 Den 8. desember 2005 ble det lagt frem en innstilling fra justiskomiteen,Innst. O. nr. 10 (2005–2006) Innstilling fra justiskomiteen om lov om oppheving av lausgjengarlova og om endringar i straffelova o.a. (eige straffebod mot vald i nære relasjonar o.a.), regjeringen.no, 8. desember 2005 den 20. desember 2005 ble forslaget behandlet av lagtinget og lovens opphevelse ble sanksjonert i statsråd den 21. desember 2005.Statsråd 21. desember 2005, lovdata.no

Løsgjengerloven ble opphevet med virkning fra 1. januar 2006, med unntak av § 11 om betleri (tigging) som ble opphevet med virkning fra 1. juli 2006.

 Forsøk på gjeninnføring av tiggeforbud 
I Norge gikk tigging tidligere under lovens bestemmelser om «betleri».

miniatyr|Tigger i Oslo sentrum. 

På sitt landsmøte på Gardermoen vedtok partiet Høyre den 24. mai 2012 å arbeide for å gjeninnføre forbudet mot tigging.Forbud mot tigging , hoyre.no, 24. mai 2012

Oslo bystyre vedtok den 6. juni 2006 å forby tigging lokalt, men Justisdepartementet konkluderte med at forbudet var lovstridig.Aftenposten – Må be politiet om lov før de ber deg om penger (23.6. 2011) Forslaget var kontroversielt, fordi det var rettet mot personer som tigger til eget livsopphold og ikke gatemusikanter og organisasjoner. Den 15. mai 2013 behandlet bystyret et forslag om et lokalt tiggeforbud innenfor ring 2 i Oslo, samt i og på all kollektivtransport, ved kjøpesentre og ved boliger.Eva Therese Grøttum: Blir ikke enige om tiggeforbud i Oslo ... men vedtok soveforbud, VG, 15. mai 2013 Forslaget ble avvist av Stortingets finanskomité.

I et lovforslag som ble sendt ut på høring av Erna Solbergs regjering den 21. mars 2014,Høring – forslag til endring i politiloven (adgang for kommunene til å forby tigging på offentlig sted), 21. mars 2014, regjeringen.no ble opphevelsen av Løsgjengerloven kritisert. Høringen omtalte tiggere fra Øst-Europa, hovedsakelig rumenere, som et problem i flere større byer.

Den 10. juni 2014 inngikk Solbergregjeringen en avtale med Senterpartiet om å danne et flertall for tiggeforbud.Lars Joakim Skarvøy og Cato Husabø Fossen: Blir forbudt å tigge i hele landet. Regjeringen inngår tigge-avtale med Senterpartiet, VG, 10. juni 2014 En endring av § 14 i Politiloven ble vedtatt av Stortinget 16. juni 2014, med andre gangs vedtak den 20. juni 2014.LOV-2014-06-20-48 Lov om endringer i politiloven (tigging), lovdata, besøkt 1. april 2015 Den 1. juli ble det opp til den enkelte kommune å innføre et lokalt forbud. Lillesand og Arendal vedtok å innføre forbud 19. juni,NTB: Lillesand først ut med tiggeforbud , Kommunal rapport, 19. juni 2014NTB: Ordføreren tror Arendal innfører tiggeforbud 1. juli, VG, 11. juni 2014 mens andre store kommuner valgte å stille seg avventende. Et lovforslag om nasjonalt tiggeforbud ble sendt ut på høring 22. januar 2015, med frist til 15. februar 2015.Høring – forslag til endring i straffeloven 1902 og 2005 (ny § 350a og ny § 181a om forbud mot organisert tigging), 22. januar 2015, regjeringen.no I april 2014 fremmet Høyre/Frp-regjeringen et lovforslag som åpner for kommunale tiggeforbud. Og den 1. juli 2015 ble det opp til den enkelte kommune å innføre et lokalt forbud. Lillesand og Arendal vedtok å innføre forbud 19. juni.Lillesand først ut med tiggeforbud , Kommunal rapport, 19. juni 2014Ordføreren tror Arendal innfører tiggeforbud 1. juli, VG, 11. juni 2014

Den 5. februar 2015 trakk Senterpartiet tilbake sin støtte til et nasjonalt tiggeforbud.Terje Helsingeng, Eivind Lindkvist Johansen, David Bach: http://www.vg.no/nyheter/innenriks/solberg-regjeringen/et-av-verdens-rikeste-land-vil-se-litt-mindre-til-sine-fattige/a/23388838/ «Et av verdens rikeste land vil se litt mindre til sine fattige», VG, 5. februar 2015Øyvind Gustavsen, Pål Ertzaas, Cato Husabø Fossen, Terje Helsingeng: Senterpartiet trekker støtten til tiggeforbud, VG, 5. februar 2015 Dermed manglet lovforslaget flertall i Stortinget, og samme dag ble det trukket tilbake.Terje Helsingeng, Cato Husabø Fossen, Øyvind Gustavsen: Regjeringen trekker forslaget om tiggeforbud. Lovforslaget mister tilstrekkelig støtte i Stortinget, VG, 5. februar 2015Hanna Haug Røset: Jusprofessor om tiggeforbud-forslag: – Grunnleggende svakt, VG, 5. februar 2015Lars Joakim Skarvøy, Cato Husabø Fossen, Pål Ertzaas: På fem minutter snudde Senterpartiet om tiggeforbudet, VG, 5. februar 2015

Etter at det i Brennpunkt på NRK i april 2017 ble avslørt et tiggernettverk i Bergen som tjener penger på prostitusjon, tyveri og salg av illegale rusmidler, i tillegg til tiggingBrennpunkt: Lykkelandet, NRK, 18. april 2017 ble det vedtatt tiggeforbud i Sola kommune 9. mai 2017.Sola kommune forbyr tigging, TV 2, 9. mai 2017 Også i Os kommune står et tiggeforbud på trappene.Enda en kommune innfører tiggeforbud, TV 2, 10. mai 2017

 Kommuner med tiggeforbud (per 2017) 
 Arendal
 Lillesand
 Os
 Sola

 Fotnoter 

 Referanser 

Kategori:Fattigdom
Kategori:Tidligere norske lover
Kategori:Norske lover av 1900
Kategori:Opphør i 2006
Kategori:Rettsvitenskap i 2006
Kategori:2006 i Norge